Laukiška

Laukiška (arba Laukiškas, Laukiškos, Laukiškiai, , iki 1907 m. , 1945–1946 m. , nuo 1946 m. rugsėjo 7 d. Saranskojė, ) – gyvenvietė Kaliningrado srities centrinėje dalyje, Polesko rajone, 11 km į pietryčius nuo Labguvos, prie Mauros upės. Nuo 2008 m. birželio 30 d. Saranskojės kaimo gyvenvietės kaimas.

 Istorija 

Sembos žemės kaimo pavadinimas lietuviškos kilmės. Laukiška minima nuo 1258 m. Apie 1272 m. Vokiečių ordinas pastatė medinę, 1327 m. – mūrinę Laukiškos pilį. Nuo XVI a. valsčiaus centras.

XIV a. viduryje pastatyta katalikų koplyčia, vėliau – erdvesnė. 1607 m. jai suteiktas evangelikų liuteronų bažnyčios statusas. 1807 m. ar 1812 m. ji tapo parapijos bažnyčia. 1858 m. restauruota. Po 1579 m. įsteigta parapinė mokykla. Per Laukišką ėjo plentas Labguva–Skaisgiriai ir geležinkelis Karaliaučius–Tilžė. Lietuviškos pamaldos bažnyčioje laikytos iki 1924 m.

Po Antrojo pasaulinio karo senoji gyvenvietė nuniokota, dvaro sodyba beveik sunaikinta, nugriautas bažnyčios bokštas, pastate įrengti kultūros namai, sunaikintos kapinės. 1994 m. nugriauta klebonija, pilis pritaikyta mokyklai.

1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Labguvos apskrities kaimas. 1947–2008 m. Saranskojės apylinkės (Саранский cовет) centras.

|}

 Gyventojai 

 Lietuviai 

Iki XVIII a. pradžios beveik visi Laukiškos ir apylinkių gyventojai buvo lietuvninkai. Sulietuvėjo ir dalis prūsų. Vokiečių padaugėjo per XVIII a. pirmosios pusės didžiąją kolonizaciją. Konfirmacijai jaunuoliai lietuvių kalba buvo rengiami iki XIX a. pabaigos.

 Žymūs žmonės 

Laukiškoje kunigavo lietuvių raštijai nusipelnę darbuotojai:
 1555–1563 m. A. Jomantas,
 1579–1607 m. D. Gaidys,
 1641–1646 m. Jonas Partatijus, kurio žmona buvo Simono Dacho apdainuotoji Taravos Anikė. 1643 m. jiems gimė sūnus lietuvių giesmių eiliuotojas F. Partatijus.
 1646–1652 m. Kristijonas Grubė
 1653–1676 m. J. M. Beilšteinas, 1691–1710 m. kunigavo jos sūnus J. A. Beilšteinas.

Parapinėje mokykloje mokytojavo D. Gaidys, J. Partatijus, XIX a. F. Visikaitis, F. A. Wittke (Vitkus?), Kristijonas E. Paulaitis, 1816–1819 m. precentoriavo S. G. Ostermejeris.

1700 m. gimė kunigas M. Z. Engelis.

 Apylinkė 

Saranskojės apylinkės teritorijoje buvo šios gyvenvietės:Zipplies, Helmut: Ortsnamenänderungen in Ostpreußen. Eine Sammlung nach dem Gebietsstand vom 31.12.1937 Selbstverlag des Vereins, Hamburg, 1983.

Dabartinis pavadinimasRusiškaiVokiškaiLietuviškaiKoordinatėsBelomorskojėБеломорскоеGrabenkhof Groß Friedrichsgraben I, nuo 1938 m. HindenburgKapinaičiaiGeroiskojėГеройскоеNeu GertlaukenGertlaukiaiGrigorjevkaГригорьевкаGroß Balzerischken, nuo 1938 m. BalzershofBalceriškiaiIljičiovasИльичёвоKelladden, nuo 1938 m. WaldwinkelKeledaiIzobilnojėИзобильноеGut Dedawe, nuo 1938 m. DeimehöhDėdavaIzobilnojėИзобильноеGut Adlig Rathswalde-IzobilnojėИзобильноеKlein Fließ – Krasnyj BorasКрасный БорKlein SteindorfAkmenynėKrasnyj BorasКрасный БорKrakauKrakavaKrasnyj BorasКрасный БорMüllershorst-Krasnyj BorasКрасный БорPeremtienenParemtynėLomonosovkaЛомоносовкаGut Meyerhof-LomonosovkaЛомоносовкаPermauern, nuo 1938 m. MauernPermauraiMarksovasМарксовоForsthaus Steingrenz-MarksovasМарксовоGroß SteindorfPavariaiMarksovasМарксовоSkrusdienen, nuo 1938 m. SteinrodeSkruzdynėNovaja DerevniaНовая ДеревняAlt GertlaukenSenieji GertlaukiaiŠolochovasШолоховоSchelecken, nuo 1938 m. SchlickenŽaliekaiZapovednikaiЗaповедникиLucknojen, nuo 1938 m. NeuenrodeLuknojai

 Šaltiniai 

 Nuorodos 
 Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
 Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
 Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.

Kategorija:Labguvos apskrities gyvenvietės
Kategorija:Polesko rajono gyvenvietės